Usko
1.

 Usko on voima elävä,
 Kuin lähtee Herran hengestä,
 Luottamus, että Jumala
 Meit’ armossaan on auttava.

2.

 Tää usko löytää turvansa
 Jesuksen armo helmassa;
 Se sinne aina pakenee,
 Armosta Herran kasvailee.

3.

 Tää usko antaa sielulle
 Rauhan ja sitä rohkaisee;
 Pois poistaa siitä pimeyden
 Sen täyttää toivoll’ autuuden.

4.

 Tää usko Herran kunniaa
 Ain’ etsii rakkaudessa;
 Sen ilo Jumalassa on,
 Se taipuu Herran tahtohon.

5.

 Tää usko meille lahjoita,
 Sä, kaikkein lahjain antaja;
 Suo, askeleita Jesuksen
 Me seuraisimme jokainen.

6.

 Ja anna meidän odottaa
 Mit’ usko perinnöksi saa,
 Autuutta ijankaikkista
 Sun luonas pyhäis parissa.

– t – t – t – [K. L. Lindström]

Lähde: Sanomia Turusta 24.12.1869.

Anonyymi
K. L. Lindström
Virret
Sanomia Turusta
1869